Huet simmer daenn uf de Peak gange, das isch e uussichts- und -flugsberg uf HK island. Me fahrt det mit enere (sehr steile) standseilbahn (vode von Roll us de CH) i 10min ue. Ufem waeg dethii simmer na vomene rudel chind vo enere schuel ueberfalle worde wo haend moese armi tourischte belaeschtige und frage stelle (wo sinder gsii, wohi goender na, woher choemeder etc). Zum dank haemmer daenn en saelber-gschribne flyer uebercho - isch also na witzig gsii. Vom peak obenabe haet me  e super uussicht uf HK, leider isches zimli diesig gsii und mer haet noed mega wiit gseh. Aber das isch glaubs na oeppe eso da… Nach emene ziitli dobe simmer daenn wider abe, de hunger haet eus aagfange plaage. Gsamthaft isch au das en coole uusflug gsii.